OpenLLM-France/wikimedia huggingface dataset:
# Tarda Tardà

Tarda Tardà fou un programa musical de Catalunya Ràdio dirigit i presentat per Jordi Tardà i Castells. Fou emès durant 30 anys, fins a la mort de Tardà, i esdevingué el programa radiofònic de rock més veterà d'Europa.
En el programa sovint es recuperaven discos no publicats o concerts antics: per exemple, en el primer programa es va retranemetre el festival Live Aid des de l'estadi de Wembley, i al setembre de la darrera temporada es va presentar una exclusiva mundial sobre U2.

## Referències

* 1 2 Frisach, Montse «L'última paraula de Jordi Tardà». El Punt Avui, 02-03-2015.
# Chansonnier Cordiforme

El Chansonnier Cordiforme (1470) o Chansonnier de Jean de Montchenu és un manuscrit cordiforme (en forma de cor) de la Col·lecció Henri de Rothschild MS 2973, conservat a la Bibliothèque Nationale, a París, França.
El manuscrit va ser encarregat a Savoia entre el 1460 i el 1477 pel canonge Jean de Montchenu, que després esdevingué bisbe d'Agen (1477) i bisbe de Vivier (1478-1497). Una edició va ser preparada per Geneviève Thibault de Chambure el 1952, i el manuscrit complet va ser enregistrat acústicament per Anthony Rooley i la consort de Musicke
El chansonnier inclou 43 cançons de Dufay, Binchois, Ockeghem, Busnoys i d'altres, incloent-hi diverses d'úniques.

## Referències

* ↑ The music of the Chansonnier Cordiforme Edward Leon Kottick 1963, 1974
* ↑ Le Chansonnier Cordiforme 3LPs Decca L'Oiseau Lyre, 3CDs Decca Australian Eloquence 2009

## Enllaços externs

* Cordiforme Chansonnier; Chansonnier de Jean de Montchenu Descripció de la font i bibliografia a l'arxiu digital d'imatges de música medieval
* Edició facsímil: Chansonnier de Jean de Montchenu
# Noa Presas Bergantiños

Noa Olalla Presas Bergantiños (Ourense, 2 d'octubre de 1987) és una política gallega del Bloc Nacionalista Gallec (BNG).
Llicenciada en Filologia Gallega i Romànica per la Universitat de Santiago de Compostel·la, té un màster en Magisteri. Als 16 anys es va incorporar a l'organització estudiantil Comités Abertos de Estudantes i va començar a militar al BNG. Ha treballat com a lingüista, professora i teleoperadora en un servei d'atenció al client. Va ser cap de llista de la província d'Ourense pel BNG a les eleccions al Parlament a Galícia el 2016, essent elegida membre del Parlament de Galícia.

## Referències

* ↑ «Novas de Noa Presas» (en gallec). Diario do Támega. [Consulta: 16 febrer 2021].
* ↑ «O BNG aproba as súas candidaturas para as autonómicas» (en gallec), 23-07-2016. [Consulta: 16 febrer 2021].
* ↑ «Parlamento Galego». BNG. [Consulta: 16 febrer 2021].
# TV5 (Filipines)

TV5 (també conegut com a 5 i anteriorment conegut com a ABC) és una xarxa de televisió terrestre de les Filipines amb seu a Mandaluyong. És la propietat insígnia de TV5 Network, Inc. amb Cignal TV com a principal proveïdor de contingut, propietat de MediaQuest Holdings, el braç multimèdia de la companyia de telecomunicacions de les Filipines, PLDT. TV5 també es coneix formalment com "The Kapatid Network", el terme tagal per a "germà", que es va introduir el 2010.
Amb el nom de la seva estació insígnia a Metro Manila, DWET-TV, que es transmeten al canal 5 (emissió analògica) i al canal 51 (emissió de proves digitals; tot i que aquesta última està llicenciada a l'empresa germana de TV5 Mediascape/Cignal TV) amb el canal 18 servia com a freqüència digital assignada permanentment. TV5 també està emetent a altres 7 emissores de propietat i operació i 7 emissores de televisió afiliades a tot el país. La seva programació també està disponible fora de les Filipines a través de Kapatid Channel i AksyonTV International.

## Referències

* ↑ Kapatid Network's new home

## Enllaços externs

* Pàgina web oficial de TV5
# Ariel Miguel Santiago Ibagaza

Ariel Miguel Santiago Ibagaza (27 d'octubre de 1976, Buenos Aires, Argentina) és un futbolista argentí amb doble nacionalitat espanyola. Juga de migcampista i el seu primer equip va ser el Club Atlético Lanús. El 2010 fitxà per l'Olympiacos FC després de finalitzar el seu contracte am el Vila-real CF.

## Biografia

Jugà des de jove a les categories inferiors del Lanús fins que el 1994 debutà a la Primera divisió A de la lliga argentina de futbol amb el primer equip. Amb aquest club va guanyar una Copa Conmebol.
El 1998 comença a jugar a la lliga espanyola de futbol amb el RCD Mallorca. El seu debut a la Primera divisió espanyola va ser el 30 d'agost de 1998 al partit UD Salamanca 0-0 Mallorca. Amb el Mallorca jugà cinc temporades i va aconseguir una Copa del Rei i una Supercopa d'Espanya. A més va quedar subcampió de la Recopa d'Europa a l'última edició d'aquest torneig, que el RCD Mallorca va perdre contra la Lazio.
El 2003 fitxà per l'Atlètic de Madrid, equip amb el qual fou titular jugant seixanta partits de lliga en dues temporades. La temporada 2006-2007 tornà al Real Mallorca, on és titular indiscutible i un dels jugadors més decisius de l'equip. El juliol de 2008, el Vila-real CF s'interessà amb el jugador argentí i fitxà per 2 milions d'euros, per 2 anys i cobrarà 3 milions d'euros amb el club de la Plana. L'estiu de 2010 finalitza el seu contracte amb el Vila-real CF i fitxa per Olympiakos FC.

### Internacional

Només ha estat internacional amb la selecció argentina en dues ocasions, encara que fou bastant habitual amb els equips inferiors.

## Títols
### Campionats nacionals

* Una Copa Conmebol (Lanús, 1996)
* Una Copa del Rei (RCD Mallorca, temporada 02-03)
* Una Supercopa d'Espanya (RCD Mallorca, 1999)

### Campionats internacionals

* Un Mundial sub-20 (Selecció argentina sub-20 1995)

## Enllaços externs

* Ibagaza a www.lfp.es
* Ariel Ibagaza fitxa pel Vila-real CF
# Ramon Llull (desambiguació)

« Ramon Llull» té aquests significats:
* Biografies:
** Ramon Llull, filòsof i escriptor
* Premis:
** Premi Ramon Llull de novel·la
** Premis Ramon Llull del Govern Balear
* Institucions:
** Agrupament Escolta Ramon Llull
** IES Ramon Llull, l'institut d'educació secundària més antic de Mallorca
** Institut Ramon Llull, institució per a la difusió exterior de la cultura catalana
** Col·legi Major Universitari Ramon Llull, adscrit a la Universitat de Barcelona
** Fundació Ramon Llull
** Federació Llull, federació d'entitats culturals dels Països Catalans
** Universitat Ramon Llull
** Xarxa de Ciutats Valencianes Ramon Llull
* Astronomia:
** L'asteroide (9900) Llull
* Música:
** Òpera, amb llibret de Jaume Cabré i música de Francesc Cassú.

## Vegeu també

* Sant Ramon (desambiguació)
# (3688) Navaho

(3688) Navaho és un asteroide pertanyent al cinturó exterior d'asteroides descobert per Edward L. G. Bowell el 30 de març de 1981 des de l'Estació Anderson Mesa, a Flagstaff, Estats Units.

## Designació i nom

Navajo va rebre al principi la designació de 1981 FD. Més tard, el 1988, es va reanomenar pels navajos, un poble indígena nord-americà.

## Característiques orbitals

Navajo orbita a una distància mitjana de 3,221 ua del Sol, podent allunyar-se'n fins a 4,763 ua i acostar-s'hi fins a 1,679 ua. La seva excentricitat és 0,4787 i la inclinació orbital 2,559 graus. Triga 2111 dies a completar una òrbita al voltant del Sol.

## Característiques físiques

La magnitud absoluta de Navajo és 15,1.

## Vegeu també

* Llista d'asteroides del (3601) al (3700)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 6 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3688.
* 1 2 3 4 5 6 7 «JPL Small-Body Database». [Consulta: 30 gener 2024].
* ↑ «New names of minor planets». Minor Planet Circulars (en anglès): 12975. 1988. Consultat el 12 de setembre de 2015.
* 1 2 «(3688) Navajo» (en anglès). Jet Propulsion Laboratory. Consultat el 12 de setembre de 2015.

## Enllaços externs

* «(3688) Navajo». Minor Planet Center. [Consulta: 12 setembre 2015].
# Cilleros de la Bastida

Cilleros de la Bastida és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 67 | 47 | 40 | 37 |

## Personatges il·lustres

* Agustín Sánchez Vidal, assagista, guionista i novel·lista.

## Enllaços externs

* Enllaç a Wikisalamanca Arxivat 2008-12-03 a Wayback Machine.
# Symphurus novemfasciatus

Symphurus novemfasciatus és un peix teleosti de la família dels cinoglòssids i de l'ordre dels pleuronectiformes que viu a la costa de Taiwan.

## Referències

* ↑ The Taxonomicon (anglès)
* ↑ FishBase (anglès)
# Chanson d'amour

Chanson d'amour (títol original en francès Quand j'étais chanteur) és una pel·lícula francesa dirigida per Xavier Giannoli i estrenada el 13 de setembre del 2006. Als Països Catalans es va entrenar doblada al castellà a l'agost del 2007 i TV3 la va emetre en català el 21 de febrer del 2010.

## Argument

Gérard Depardieu interpreta Alain Moreau, un cantant de ball ja en una certa decadència, que està establert a Clarmont d'Alvèrnia on coneix Marion (Cécile de France), una agent immobiliària mare soltera. A mesura que avança la pel·lícula, l'enamorament progressiu entre l'artista i la dona a qui dobla l'edat té per fons el circuit de les sales de ball.

## Filmació

La pel·lícula es rodà a Clarmont d'Alvèrnia durant l'estiu del 2005, i el procés va ser accidentat a causa que Depardieu acabava de partir peres amb Carole Bouquet i el rodatge se'n ressentí. Tot i això, el film va ser un èxit, amb més d'un milió d'espectadors a França.

## Intèrprets

* Gérard Depardieu com Alain Moreau
* Cécile de France com Marion
* Mathieu Amalric com Bruno
* Christine Citti com Michèle
* Patrick Pineau com Daniel
* Alain Chanone com Philippe Mariani
* Christophe, interpretant-se ell mateix
* Jean-Pierre Gos com l'alcalde

## Anecdotari

* El personatge d'Alain Moreau s'inspira en Alain Chanone, un cantant de ball, que fa una aparició en la pel·lícula interpretant-hi el paper d'un cantant.
* El títol francès prové d'una peça de Michel Delpech.
* Competí per la Palma d'Or al Festival de Canes del 2006
* La pel·lícula tingué 7 nominacions als Premis César 2007, i en guanyà el del millor so.

## Músiques

Gérard Depardieu hi interpreta:
* Pour un flirt i Quand j'étais chanteur de Michel Delpech
* Aimer la vie (Soy un truhán, soy un señor) i Vous les femmes (Pobre diablo) de Julio Iglesias
* Comme un garçon de Sylvie Vartan
* L'Anamour de Serge Gainsbourg
* Faut pas pleurer comme ça de Daniel Guichard
* Salma Ya Salama de Dalida
* Je pense à toi de Jean-François Michael
* Senorita de Christophe
* Garde la dernière danse pour moi, versió francesa de Save the Last Dance for Me de Mort Shuman
En la banda sonora també hi apareixen la versió castellana de Mourir d'aimer de Charles Aznavour, la versió francesa de Quizás, quizás, quizás: Qui sait, qui sait, qui sait, Cendrillon del grup Téléphone i Les Paradis Perdus de Christophe.

## Referències

* ↑ Títol en català a Ésadir.cat

## Enllaços externs

* Ressenya i crítica
* Entrevista amb el director, a El Periódico de Catalunya del 31.8.7
* Plana d'Alain Chanone (francès)
# Oronsay

Oronsay (Orasaigh, pronuncieu [ˈɔɾəs̪aj], en gaèlic) és una petita illa de les Hèbrides Interiors, situada al nord-oest d'Escòcia. Es troba enfront de la costa sud de l'illa de Colonsay.
Oronsay és una illa accessible des de Colonsay per terra quan baixa la marea. Al cens de 2001, Oronsay va donar una població de cinc persones, que viuen a la granja que hi ha a l'illa. No hi existeixen serveis trobant-se absolutament dependent a l'accés a Colonsay quan hi ha baixamar. Les roques existents al sud-oest d'Oronsay, anomenades Eilean nan Ròn (Illa de la Foca) són una zona de reproducció de la foca grisa important.
Hi ha dues teories sobre l'origen del nom d'Oronsay. La primera proposta dona a Sant Oran, fundador del Priorat d'Oronsay el 563, l'arrel del nom de l'illa; l'altra proposta diu que en nòrdic antic (Örfirirsey) podria significar illa de la marea sortint.
# Arturo Conesa Gómez

Arturo Conesa Gómez (El Pilar de la Foradada, 7 d'abril de 1915 - Barcelona, 25 de desembre de 1996) fou un futbolista alacantí de la dècada de 1940.

## Trajectòria

Nascut a Alacant, de jove traslladà la seva residència a Barcelona on començà a practicar el futbol. La seva posició al camp era la de mig centre. Començà la seva carrera al FC Barcelona Aficionats, d'on passà al Gràcia SC. L'any 1936 fitxà per la UE Sant Andreu, club on romangué durant sis temporades, entre elles les de la Guerra Civil, en les quals el club fou anomenat Avenç (1937-1939).
Passà pel Racing de Ferrol i la temporada 1942-43 signà pel RCD Espanyol, club amb el qual debutà a primera divisió, però no gaudí de gaire minuts, amb només dos partits de lliga disputats, i a començaments del 1943 fitxà pel Reus Deportiu, on acabà la temporada. La següent temporada ingressà al Gimnàstic de Tarragona, club on visqué els seus millors anys, i retornà a Primera la temporada 1947-48, jugant 12 partits i marcant un gol. Finalitzà la seva carrera al FC Martinenc.

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Necrológicas». El Periódico, 27-12-1996. [Consulta: 1r octubre 2014].
* 1 2 3 4 5 6 «Los que bregan por el Gimnástico». Mundo Deportivo, 28-03-1946. [Consulta: 1r octubre 2014].
* ↑ «Primera Categoria B». Mundo Deportivo, 22-11-1936. [Consulta: 1r octubre 2014].
* ↑ «Como se prepara y cuales son sus proyectos la UD de San Andrés». Mundo Deportivo, 05-08-1940. [Consulta: 1r octubre 2014].
* ↑ «Fitxa de Conesa». Periquito.cat. [Consulta: 1r octubre 2014].
* ↑ «En San Martin». Mundo Deportivo, 22-02-1943. [Consulta: 1r octubre 2014].
* ↑ «Ojeando el coto». Mundo Deportivo, 24-07-1948. [Consulta: 1r octubre 2014].

## Enllaços externs

* Perfil a BDFutbol
# Raspall de dents elèctric

El raspall de dents elèctric és un raspall de dents que, gràcies a una bateria o connexió directa al corrent elèctric, oscil·la i vibra per ajudar a rentar les dents amb més profunditat. Va ser inventat el 1954 per Philippe-Guy Woog però no es va popularitzar fins anys després. La majoria de models compten amb diversos modes, on varia la velocitat de moviment de les fibres del raspall. Alguns compten també amb temporitzador i mode d'autorentat. El seu ús no s'ha demostrat més efectiu que el raspallat manual si aquest s'efectua com cal.

## Referències

* ↑ Fridus van der Weijden; Dagmar Else Slot. "The effectiveness of toothbrushing". Dental Tribune.
* ↑ «raspall de dents elèctric o manual - Biblioteca Virtual». [Consulta: 8 novembre 2022].
* ↑ Deery C, Heanue M, Deacon S, Robinson PG, Walmsley AD, Worthington H, Shaw W, Glenny AM (March 2004). "The effectiveness of manual versus powered toothbrushes for dental health: a systematic review". J Dent 32 (3): 197–211.

## Vegeu també

* Càrrega sense fil
* Col·lutori
* Pasta de dents
# (37) Fides

(37) Fides és l'asteroide número 37 de la sèrie, descobert per en Karl Theodor Robert Luther (1822-1900) des de Düsseldorf. Rebé el nom de Fides, deessa romana de la lleialtat.

## Referències

* 1 2 3 4 5 6 7 8 9 10 «JPL Small-Body Database». [Consulta: 16 octubre 2023].
* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 23 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 16. Editorial: Springer Science+Business Media. Llengua del terme, de l'obra o del nom: anglès.
* ↑ «Asteroid Lightcurve Paramaters». Planetary Science Institute. Arxivat de l'original el 2006-06-14. [Consulta: 3 novembre 2008].

## Enllaços externs

* JPL Small-Body Database Browser
# Cilleruelo de San Mamés

Cilleruelo de San Mamés és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 73 | 55 | 47 | 46 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Castor (desambiguació)

«Castor» té aquests significats:
* Castor (mineral), varietat de petalita, que es troba cristal·litzada a l'illa d'Elba
* Biologia:
** Castor, animal de la família dels rosegadors
** Castor (botànica), nom vulgar de l'especie Menyanthes triofoliata o trèvol aquàtic
* Toponímia:
** Castor (Northampton), municipi d'Anglaterra a l'antic comtat de Northampton, a la vora del riu New
** Castor (Argentina), ciutat de Santa Fe, Argentina, departament de San Cristóbal, districte de Ceres i Silva
** Riu Castor (França), afluent del Sena a França
** Riu Castor (Missouri), riu dels Estats Units, a Missouri, que neix al comtat de Madison
* Miscel·lània:
** Castor (escoltisme), una de les divisions per edat i gènere dels agrupaments l'escoltisme
** Projecte Castor, dipòsit de gas natural davant les costes del Montsià i el Baix Maestrat, entre Catalunya i el País Valencià
# Teatre Novedades

«Teatre Novedades» té aquests significats:
* Teatre Novedades (Almacelles), teatre catalogat com a monument del municipi d'Almacelles (Segrià)
* Teatre Novedades (Barcelona), teatre i cinema barceloní (1869 - 2006)
* Teatre Novedades (Madrid), teatre madrileny (1849 - 1928)
# Artūrs Skrastiņš

Artūrs Skrastiņš (Jelgava, RSS de Letònia, 18 de setembre de 1974) és un actor de cinema, teatre i televisió letó. En el món del teatre, des de 1996, actua al Teatre Dailes. També ha participat en diverses pel·lícules.
L'any 1998 fou premiat amb el Premi Nacional Letó Lielais Kristaps al millor actor per la seva interpretació a la pel·lícula Likteņdzirnas. A nivell teatral, va rebre en dues ocasions el premi Spēlmaņu nakts gada aktieris, que s'atorga anualment al millor actor de teatre. La primera vegada fou l'any 2006, i de forma ex aequo, per Spilvencilvēks, Naži vistās, i la segona vegada l'any 2013 per Finita la comedia!, ambdues obres interpretades al Teatre Dailes de Riga.

## Filmografia

| Any | Pel·lícula | Paper | Data d'estrena |
| 1997 | Likteņdzirnas | Beisiks | 1997 |
| 2000 | Vecās pagastmājas mistērija | | 2000 |
| 2000 | Baiga vasara | Roberts | 2000 |
| 2004 | Ūdensbumba resnajam runcim | Pare | 4 de març 2004 |
| 2007 | Rīgas sargi | Jēkabs | 11 de novembre 2007 |
| 2009 | Mazie laupītāji | Guàrdia del banc | 27 de març 2009 |
| 2009 | Rūdolfa mantojums | | postproducció |
| 2012 | Wallander | Coronel Jāzeps Pūtnis | juliol de 2012 |
| 2012 | Izmena | | setembre de 2012 |

## Referències

* ↑ «Foto: Pasniegtas Spēlmaņu nakts 2012/2013 balvas» (en letó). Apollo.lv, 17-12-2012. [Consulta: 19 juny 2015].

## Enllaços externs

* Artūrs Skrastiņš al web del Teatre Dailes (letó)
# Raspall (desambiguació)

«Raspall» té aquests significats:
* Biografia de Manuel Joaquim Raspall i Mayol, arquitecte.
* Botànica: arbust perennifoli de la família de les cneoràcies (Cneorum tricoccon). Vegeu Olivella (planta).
* Esport: Varietat de la pilota valenciana en què la pilota pot anar per terra raspant-la. Vegeu pilota a raspall.
* Tecnologia: instrument que serveix per a netejar, fregar, etc. Vegeu Raspall.
* Tecnologia: mena d'escombra.
Viccionari
# Cilla Benkö

Cilla Benkö (21 de febrer de 1964) és una periodista sueca. Des de 2012 és la directora general de Sveriges Radio, la ràdio pública sueca, on ha treballat durant més de vint anys. Va iniciar-s'hi com a redactora esportiva, si bé posteriorment es va traslladar al departament d'economia. També va treballar per a la televisió sueca com a freelance des de Nova York i va ser cap del departament d'Informatius Aktuellt. Des de 2010, és una dels onze membres de l'Operating Eurovision and Euroradio.
Al desembre de 2023 fou escollida vicepresidenta de la Unió Europea de Radiodifusió (UER), en la Asamblea General de la UER celebrada a Ginebral, substituint en el càrrec Petr Dvořák, exdirector general de la televisió txeca.

## Referències

* 1 2 3 4 Coll, Eudald «Valor afegit». Capçalera, 163, 01-03-2014, pàg. 20 – 23.
* ↑ «Moraltestet: Cilla Benkö» (en suec). Sveriges Radio, 13-11-2012.
* ↑ «Cilla Benkö asume la vicepresidenta de la UER». Panorama audiovisual, 05-12-2023. [Consulta: 20 desembre 2023].
# Suimanga del Camerun

El suimanga del Camerun (Cyanomitra oritis) és un ocell de la família dels nectarínids (Nectariniidae).

## Hàbitat i distribució

Habita els boscos de muntanya del sud-est de Nigèria, Camerun i l'illa de Bioko.

## Referències

* ↑ «Suimanga del Camerun». Cercaterm. TERMCAT, Centre de Terminologia. Rev. 15/12/2021(català)
# Onalaska (Wisconsin)

Onalaska és una població dels Estats Units a l'estat de Wisconsin. Segons el cens del 2008 tenia 16.778 habitants.

## Demografia

Segons el cens del 2000, Onalaska tenia 14.839 habitants, 5.893 habitatges, i 4.036 famílies. La densitat de població era de 630,3 habitants per km².
Dels 5.893 habitatges en un 33,8% hi vivien nens de menys de 18 anys, en un 57% hi vivien parelles casades, en un 8,6% dones solteres, i en un 31,5% no eren unitats familiars. En el 24,4% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3.
Per edats la població es repartia de la següent manera: un 26,2% tenia menys de 18 anys, un 8,8% entre 18 i 24, un 29,9% entre 25 i 44, un 23,9% de 45 a 60 i un 11,3% 65 anys o més.
L'edat mediana era de 36 anys. Per cada 100 dones de 18 o més anys hi havia 90 homes.
La renda mediana per habitatge era de 47.800$ i la renda mediana per família de 57.264$. Els homes tenien una renda mediana de 41.335$ mentre que les dones 25.316$. La renda per capita de la població era de 24.066$. Aproximadament el 4,5% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Onalaska» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 14 agost 2010].
* ↑ «Geographic Comparison Table- Onalaska». American Fact Finder. Oficina del Cens dels Estats Units, 12-01-2010.
# Suimanga de gorja porpra

El suimanga de gorja porpra (Leptocoma sperata) és un ocell de la família dels nectarínids (Nectariniidae).

## Hàbitat i distribució

Habita boscos, manglars, terres de conreu i vegetació secundària de les terres baixes de les Illes Filipines de Luzon, illes Babuyan i Camiguin, cap al sud fins Palawan i Mindanao, Basilan i l'Arxipèlag de Sulu.

## Taxonomia

Alguns autors han considerat la població de Mindanao i l'Arxipèlag de Sulu, una espècie diferent:
* Leptocoma juliae (Tweeddale, 1877) - suimanga de Mindanao.

## Referències

* ↑ suimanga de gorja porpra«Suimanga de gorja porpra». Cercaterm. TERMCAT, Centre de Terminologia. Rev. 15/12/2021(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2:Passerines. Lynx Edicions and BirdLife International, Barcelona i Cambridge.
* ↑ suimanga de Mindanao«Suimanga de gorja porpra». Cercaterm. TERMCAT, Centre de Terminologia. Rev. 15/12/2021(català)